रेल मंत्री का कार्यक्रम रद्द होने के साथ ही धीमी पड़ी काम की रफ्तार
कार्यालय संवाददाता | सवाई माधोपुर
सवाईमाधोपुर रेलवे स्टेशन पर पिछले कई दिनों से रेल मंत्री सुरेश प्रभू के आने के कार्यक्रम को लेकर युद्ध स्तर पर तैयारियां की जा रही थी, लेकिन सोमवार को देर शाम अचानक रेल मंत्रालय से रेल मंत्री के सवाई माधोपुर आने के कार्यक्रम को रद्ध करने की सूचना आते ही सभी ने राहत की सांस ली। एक तरफ जहां मंत्री के कार्यक्रम के कारण रेलवे के अधिकारियों एवं कर्मचारियों की सांस फूल ने के साथ दिन का चेन और रात की नींद हराम थी वहीं स्टेशन एवं उसके बाहर रात दिन सुधार एवं सफाई के साथ रंगाई का काम किया जा रहा था। आनन-फानन में सड़क बनाने के साथ स्टेशन की काया पलट की जा रही थी। आज शाम उनके आने का कार्यक्रम कैंसिल होने के साथ ही रेलवे एवं जिला प्रशासन के साथ सभी ने राहत की सांस ली।
लोगों में इस बात की चर्चा भी है कि रेल मंत्री कभी सवाई आए या आए, लेकिन उनके आने की सूचना साल में आती रहनी चाहिए। अगर ऐसा हुआ तो सवाई माधोपुर का रेलवे स्टेशन राजस्थान के शानदार स्टेशनों में से एक बन सकता है।
hin_Deva npi_Deva hin_Deva hin_Deva